ตอนนี้เครียดมากเลยค่ะ ประจำเดือนเลื่อนมา4วันแล้วค่ะ แต่มีหน่วงๆที่อวัยวะเพศ ปวดหลังนิดๆ ปวดท้องน้อยนิดๆ(จะท้องไหมคะ กลัวมากเลยค่ะ)มีพสพ วันที่5/5/62 ไม่ได้ใส่ถุง ไม่เสร็จทั้งคู่ ปกติต้องมาวันที่10/5/62 แต่ตอนนี้ยังไม่มาเลยค่ะ เครียดมากๆเลยค่ะ ยังไม่พร้อมค่ะ
สวัสดีค่ะ การมีเพศสัมพันธ์ในวันที่ 5 พ.ค. หากฝ่ายชายยังไม่ถึงจุดสุดยอด และยังไม่มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มีค่ะดังนั้น การที่ประจำเดือนยังไม่มา จึงไม่น่าเกิดจากการตั้งครรภ์ แต่อาจเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้นสำหรับอาการปวดท้องน้อยและปวดหลัง ก็น่าจะเป็นอาการก่อนการมีประจำเดือนมาก็ได้ค่ะ หรืออาจเกิดจากสาเหตุอื่นๆ ก็ได้ เช่น มีมดลูกอักเสบ มีก้อนเนื้องอกในมดลูก มีซีสต์หรือเนื้องอกที่รังไข่ มีการติดเชื้อในทางเดินปัสสาวะ เป็นต้นหากรู้สึกเครียด ก็ควรลองตรวจหาการตั้งครรภ์ดู หากตรวจไม่พบ จะได้ไม่ต้องกังวลค่ะ และให้รอประจำเดือนต่อไปอีกซักระยะ ประจำเดือนก็น่าจะมาในที่สุดค่ะ แต่หากยังคงไม่มา และมีอาการปวดท้องน้อยต่อเนื่อง ก็ควรไปพบแพทย์เพื่อตรวจหาสาเหตุค่ะ